proxectonos/corpus_dominio_legal_administrativo_tmp huggingface dataset:
27/02/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de febreiro de 2018 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Dumbría (expediente IN407A 2017/133-1)

Acordo do 20 de febreiro de 2018, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Dumbría (expediente IN407A 2017/133-1). Expte.: IN407A 2017/133-1 Solicitante: Unión Fenosa Distribución, S. A. Denominación: retranqueo LMT Carretera DP-3402 lugar de Salgueiros Concello: Dumbría Características técnicas: LMTA a 20 kV, de 864 m, condutor tipo LA-56 Al, con orixe no apoio n.º 49 existente tipo HV-11/400, situado no tramo da LMTA POT-806 entre a derivada ao CT Mintiráns (Expte.148/00 - 15XNR5) e a derivada ao CT Caberta (Expte.085/02 - 15XSX9), e final no apoio n.º 55 existente do tipo HV-12/550, situado entre a derivada ao CT Caberta e a derivada ao CT Salgueiros (Expte.51.422 - 15XA34). Instalación de novo apoio n.º 54 tipo celosía C-14/1000 e retirada do existente tipo HV-11/400. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 20 de febreiro de 2018. Isidoro Martínez Arca Xefe territorial da Coruña
27/02/2018 | Administración LocalMunicipal
Frades
Anunico aprobación definitiva orzamento 2018

Aprobado inicialmente o orzamento xeral xunto coa plantilla de persoal e anexos para o exercicio económico de 2018, en sesión ordinaria celebrada polo Pleno o día 19 de xaneiro de 2018, e sometido o expediente a información pública durante o prazo de quince días hábiles, en virtude do anuncio publicado no Boletín Oficial da Provincia número 19, de data 26 de xaneiro de 2018, sen se ter presentado alegación ningunha considérase definitivamente aprobado de conformidade co disposto no artigo 169 do Real Decreto Lexislativo 2/2004, de 5 de marzo. Aos efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal: A) PERSOAL FUNCIONARIO: Hab. Nac.- Secretaría-Intervención-Tesourería.- A1/26.-1.-1 Cobertura nomeamento provisional Admón. Xeral.- Alguacil-Porteiro.-E.-14.-1.-0. B) PERSOAL LABORAL TEMPORAL: 1.-Animador deportivo.-completa.1.-Técnico/a local de emprego-Axente de emprego desenvolvemento local.-Completa.3.-Conductor de tractor.-Completa.1.- Arquitecto.- Completa 1.-Administrativo, Secretario do Xulgado de Paz.-Completa 3.- Peón de obra pública.-completa O que se publica para xeral coñecemento, sinalando que, de conformidade co establecido no artigo 171 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, contra o acordo de aprobación definitiva poderá interpoñerse directamente recurso contencioso- administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a publicación deste anuncio. Frades, 20 de febreiro de 2018 O Alcalde- Presidente, Roberto Rey Martínez
01/02/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.60719 O CONCELLO DE VIMIANZO, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 14.822 m3/ano de augas residuais domésticas depuradas ao rego de Carantoña (cunca do río Grande) procedentes do sistema de depuración asentado no lugar de Braño – Carantoña (t. m. Vimianzo). As augas residuais domésticas procedentes do saneamento dos núcleos de Braño, Lexas e Tras do Ceán, pertencentes á parroquia de Carantoña (t. m. Vimianzo) son tratadas nun sistema de depuración deseñado para 300 habitantes equivalentes e asentado no lugar de Braño – Carantoña (t. m. Vimianzo), que consta dos seguintes dispositivos: Arqueta de desbaste con reixa con 20 mm de luz de paso. Fosa séptica compacta prefabricada deseñada para 300 habitantes equivalentes, de 47,20 m3 de capacidade e dimensións 2,90 m de diámetro e 11,05 m de lonxitude, constituída por dous compartimentos: decantador- dixestor e filtro biolóxico. Unha vez depuradas estas augas residuais son vertidas ao rego de Carantoña (cunca do río Grande) a través dunha condución de PVC de 200 mm de diámetro e 3 m de lonxitude no punto de coordenadas UTM (datum ETRS89): X =492.026; Y=4.776.518. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 18 de xaneiro de 2018 A xefa da Área de Vertidos Asdo.: Leticia Valladares López
01/02/2018 | Administración LocalMunicipal
Brión
Anuncio de licitación da obra do proxecto: Mantemento e mellora de diversas pistas municipais do Concello de Brión: Santa Minia - O Enxo, incluída no POS+ Adicional 1/2017

Resolución da alcaldía pola que se anuncia procedemento aberto cun único criterio de valoración: factor prezo, para a contratación da seguinte obra incluída no POS+ ADICIONAL 1/2017 da Deputación Provincial da Coruña. a) Organismo: Concello de Brión. b) Dependencia que tramita o expediente: Secretaría.2. Obxecto do contrato: Proxecto de mantemento e mellora de diversas pistas municipais do Concello de Brión: Santa Minia - O Enxo.3. Prazo de execución: 60 días naturais. a) Tramitación: Ordinaria. b) Procedemento: Aberto cun único criterio de valoración: factor prezo.5. Orzamento de licitación: Base impoñible: 95.846,99 euros. Importe IVE: 20.127,87 euros. Total: 115.974,86 euros (IVE incluído). 6. Garantía provisional: Non se esixe.7. Garantía definitiva: 5% do importe de adxudicación, IVE excluído.8. Presentación das ofertas ou das solicitudes de participación: 26 días naturais contados desde o día seguinte á publicación deste anuncio no Boletín Oficial da Provincia. En horario de rexistro do concello ( luns a venres de 9,00 a 14,00 horas) e no caso de presentalo por correo dentro do horario da oficina correspondente de 9,00 a 14,00 horas. a) Lugar de presentación: Rexistro Xeral do Concello de Brión ou en Oficina de Correos. Comunicación do envío por medio de oficina de correos: Domicilio do concello: Praza do Concello núm.1. CP 15865 Brión. Nº de FAX do concello: 981 88 74 31. Correo electrónico da entidade contratante: secretaria@briondixital. org 9. Información: Perfil de contratante: www.concellodebrion.org Brión, 29 de xaneiro de 2018 O alcalde José Luis García García
01/02/2018 | Administración LocalMunicipal
Ames
Anuncio de licitación da subministración e instalación dun novo pavimento deportivo no pavillón polideportivo de Bertamiráns

ANUNCIO DE CONTRATACIÓN DE OBRA Entidade adxudicataria: Concello de Ames. Obxecto do contrato: subministración e instalación dun novo pavimento deportivo no pavillón polideportivo de Bertamiráns. Tramitación: ordinaria. Procedemento: aberto, cun único criterio de valoración (factor prezo). Orzamento de licitación: 81.831,02, IVE incluído. Prazo de execución: 15 días. Garantías: Provisional: non se esixe. Definitiva: 5% do prezo de adxudicación, IVE excluído. Clasificación do contratista: non se esixe. Criterios de adxudicación: véxase prego de cláusulas administrativas particulares. Información: Concello de Ames (Departamento de contratación). Teléfono 981883002. Fax 981884929. Dirección: Praza do Concello, s/n. Bertamiráns 15200 Ames (A Coruña). Presentación de ofertas: os licitadores poderán presentar as proposicións no Rexistro Xeral do Concello de Ames, ata as 14.00 horas dos 15 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Documentación a presentar: véxase prego de cláusulas administrativas particulares. Apertura de plicas: terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal (perfil do contrante). Gastos dos anuncios: serán por contra do adxudicatario ata o importe máximo de 500. Outras informacións: ver pregos de cláusulas administrativas particulares. Ames, 29 de xaneiro de 2018. O alcalde, José M. Miñones Conde
01/02/2018 | Administración LocalMunicipal
Bergondo
Intervención
Aprobación definitiva do Orzamento municipal do Concello de Bergondo para o exercicio económico de 2018

Unha vez que foi aprobado inicialmente polo Pleno do Concello o orzamento xeral municipal para o exercicio económico de 2018 na sesión realizada o día 19 de decembro de 2017 e tras estar exposto ó público durante o prazo de quince (15) días, despois de anunciarse no Boletín Oficial da Provincia número 244 do 27 de decembro de 2017, segundo o que dispón o artigo 169 do Real Decreto Lexislativo 2/2004, de 5 de marzo, Texto refundido da lei reguladora das facendas locais, e o artigo 20 do Real decreto 500/1990, de 20 de abril, producíronse alegacións ó mesmo que foron resoltas polo Pleno en sesión ordinaria de data 25 de xaneiro de 2018 adoptando o acordo da aprobación definitiva do Orzamento municipal para o exercicio 2018. En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase o Orzamento municipal para o exercicio económico de 2017 xunto coa plantilla de persoal, co seguinte resumo por capítulos: O cadro de persoal e a relación de postos de traballo deste Concello, segundo o que preceptúa o artigo 127 do Real decreeto lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local, é como segue: Bergondo, 26 de xaneiro de 2018 A alcaldesa Alejandra Pérez Máquez
01/02/2018 | Administración LocalMunicipal
Brión
Anuncio de licitación das obras do proxecto: mantemento e mellora de diversas pistas municipais do concello de Brión: A Torre, incluído no POS + Adicional 1/2017

Resolución da alcaldía pola que se anuncia procedemento aberto cun único criterio de valoración: factor prezo, para a contratación da seguinte obra incluída no POS+ ADICIONAL 1/2017 da Deputación Provincial da Coruña. a) Organismo: Concello de Brión. b) Dependencia que tramita o expediente: Secretaría.2. Obxecto do contrato: Proxecto de mantemento e mellora de diversas pistas municipais do Concello de Brión: A Torre.3. Prazo de execución: 60 días naturais.4. Tramitación e procedemento de adxudicación. a) Tramitación: Ordinaria. b) Procedemento: Aberto cun único criterio de valoración: factor prezo.5. Orzamento de licitación: Base impoñible: 36.646,35 euros. Importe IVE: 7.695,73 euros. Total: 44.342,08 euros (IVE incluído). 6. Garantía provisional: Non se esixe.7. Garantía definitiva: 5% do importe de adxudicación, IVE excluído.8. Presentación das ofertas ou das solicitudes de participación: 26 días naturais contados desde o día seguinte á publicación deste anuncio no Boletín Oficial da Provincia. En horario de rexistro do concello ( luns a venres de 9,00 a 14,00 horas) e no caso de presentalo por correo dentro do horario da oficina correspondente de 9,00 a 14,00 horas. a) Lugar de presentación: Rexistro Xeral do Concello de Brión ou en Oficina de Correos. Comunicación do envío por medio de oficina de correos: Domicilio do concello: Praza do Concello núm.1. CP 15865 Brión. Nº de FAX do concello: 981 88 74 31. Correo electrónico da entidade contratante: secretaria@briondixital. org 9. Información: Perfil de contratante: www.concellodebrion.org Brión, 29 de xaneiro de 2018 O alcalde José Luis García García
01/02/2018 | Administración LocalMunicipal
Mugardos
Avocación de competencias

1º-Mediante resolución de Alcaldía nº 1495/2017, do 29 de decembro de 2017, se avoca a competencia delegada na XGL mediante Resolución de Alcaldía 658/2016 de 16.08.2016, para a aprobación de certificacións de obra dentro dos límites de competencia desta Alcaldía e as facturas correspondentes, de xeito puntual e única e exclusivamente para aprobar a certificación ÚNICA da obra de “Renovación de Pavimentos rúa Xuncedo e rúa Coruto” por importe de 25.125,00 € e a factura correspondente.2º-Mediante resolución de Alcaldía nº 1500/2017, do 29 de decembro de 2017, se avoca a competencia delegada na XGL mediante Resolución de Alcaldía 658/2016 de 16.08.2016, para a aprobación de certificacións de obra dentro dos límites de competencia desta Alcaldía e as facturas correspondentes, de xeito puntual e única e exclusivamente para aprobar a certificación ÚNICA(1) da obra de “CONSTRUCCIÓN DE ALMACÉN PARA CICLOS FORMATIVOS DE AGROXARDINARÍA E COMPOSICIÓNS FLORAIS DE GRAO BÁSICO PARA O IES DE MUGARDOS” por importe de 8.228,00 € e a factura correspondente. Esta resolución foi corrixida pola resolución de Alcaldía núm.40/2018 de 12 de xaneiro de 2018.3º-Mediante resolución de Alcaldía nº 1502/2017, do 29 de decembro de 2017, se avoca a competencia delegada na XGL mediante Resolución de Alcaldía 658/2016 de 16.08.2016, para a autorización, disposición ou compromiso, e o recoñecemento e liquidación de obrigas derivadas de gastos e facturas que superen individualmente os 3.000 euros, así como a ordenación do seu pagamento, de xeito puntual e única e exclusivamente para aprobar e ordear o pagamento de 4 facturas. O que se fai público para o xeral coñecemento. Mugardos, 29 de xaneiro de 2017. A Alcaldesa. Asd. Javier Isaac Maialen Giles Bonfanti.
01/02/2018 | Administración LocalMunicipal
Ferrol
Facenda e Patrimonio
Padrón aparcadoiro A Magdalena febreiro 2018

O día 22/01/2018 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de febreiro de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de xaneiro de 2018 O alcalde Asdo.: Jorge Juan Suárez Fernández
01/02/2018 | Administración LocalMunicipal
Toques
Anuncio de nomeamento de tenentes de alcalde do concello de Toques

Don Miguel Ángel Buján Varela, Alcalde-Presidente do Concello de Toques, na Provincia de A Coruña, Vista a renuncia presentada por Don Alin Vasile Joan Jordi Nassir Lapresa ó posto de Alcalde- Presidente do Concello de Toques mantendo a sua condición de concelleiro, en data 5 de xaneiro de 2018; Visto que na sesión extraordinario de pleno celebrado o día 19 de xaneiro saíu elixido Alcalde- Presidente do Concello de Toques Don Barry Michael Barreda Bennouis; Considerando que os artigos 21 e 23 da Lei 7/1985, de 2 de abril, reguladora das bases do réxime local, o 62 e seguintes da Lei 5/1997, de 22 de xullo, de Administración Local de Galicia así como os artigos 46, 47 e 48 do Regulamento de organización, funcionamento e réxime xurídico das entidades locais, aprobado por Real decreto 2568/1986, de 28 de novembro, establecen que a designación e cese dos Tenentes de Alcalde é competencia do Sr. Alcalde- Presidente; En virtude das atribucións que me confiren os artigos 21.2 da Lei 7/1985, de 2 de abril, reguladora das bases do réxime local, e 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, RESOLVO PRIMEIRO. Nomear como novos Tenentes de Alcalde deste Concello con efectos dende o día de hoxe ós seguintes concelleiros: Ós Tenentes de Alcalde nomeados, previa aceptación dos seus cargos, correspóndenlle en canto a tal, substituír ao Alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. SEGUNDO. Notificar persoalmente a presente resolución ós Concelleiros designados, que se considerará aceptada tacitamente, salvo manifestación expresa; TERCEIRO.- Publicar o presente decreto de Alcaldía de nomeamento ao Boletín Oficial da Provincia para a súa publicación no mesmo, e igualmente publicar a resolución no taboleiro de anuncios do Concello, sen prexuízo da súa efectividade desde o día seguinte da sinatura da resolución polo Alcalde. CUARTO. Dar conta ao Pleno do Concello desta resolución na primeira sesión ordinaria que celebre. Mándao e asínao o Sr. Alcalde, D. Miguel Ángel Buján Varela, en Toques, a 22 de xaneiro de 2018.
01/02/2018 | Administración LocalMunicipal
A Coruña
Tesourería. Departamento de Recadación
Anuncio do período de cobro da taxa recollida e tratamento de lixos

Tesouraría Xeral ANUNCIO RECADACIÓN DA TAXA POR PRESTACIÓN DO SERVIZO DE RECOLLIDA E TRATAMENTO DE LIXO E RESIDUOS SÓLIDOS URBANOS, DE VIVENDAS, EXERCICIO 2018 PERÍODO VOLUNTARIO Por Resolución da Concelleira da Área de Facenda e Administración, de data 25 de xaneiro de 2018, sinalouse o período de cobramento en voluntaria da Taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cotas trimestrais do exercicio 2018, cuxa recadación lle cómpre á Empresa Municipal de Aguas de La Coruña, S. A. (EMALCSA): Período de cobro: 1.º trimestre: dende o 15 de febreiro ata o 31 de maio de 2018 2.º trimestre: dende o 3 de abril ata o 31 de agosto de 2018 3.º trimestre: dende o 3 de xullo ata o 30 de novembro de 2018 4.º trimestre: dende o 2 de outubro de 2018 ata o 28 de febreiro de 2019 Lugar de pago: os obrigados ó pago poderán abonar a taxa en: – Oficinas da Empresa Municipal de Aguas de La Coruña, SA (EMALCSA) – Conta/-s bancaria/-s de EMALCSA nas entidades financeiras ABANCA, Banco Pastor e Banco Sabadell. – En caixeiros da rede Servicaixa 24 horas Débito por domiciliacións: o cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. Forma de pago: – O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es – O pagamento a través das entidades financeiras ABANCA, Banco Pastor e Banco Sabadell poderá facerse empregando calquera das modalidades que estas teñan dispoñibles. – O pago nos caixeiros da rede Servicaixa 24 horas pode realizarse a calquera hora e con tarxetas de calquera entidade. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da Ordenanza Xeral de Recadación Municipal, publicada no BOP n.º 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 25 de xaneiro de 2018. A concelleira da Área de Facenda e Administración María Eugenia Vieito Blanco
01/02/2018 | Administración LocalMunicipal
Vimianzo
Bases selección e formación bolsa de emprego titor/a formación e inserción Programa Integrado de Emprego

Por Resolución núm.102/2018 da Alcaldía, de data 26/01/2018, aprobáronse as bases de selección para a cobertura temporal, baixo a modalidade de contrato laboral por obra ou servizo determinado, dun/ha (1) titor/a de formación e inserción, que se empregará para o “Programa Integrado de Emprego dirixido exclusivamente a Mulleres de Camariñas, Muxía e Vimianzo 2017”, dos concellos de Camariñas, Muxía e Vimianzo. O prazo de presentación de instancias é de dez (10) días naturais contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do concello de Vimianzo (www.vimianzo. gal). Vimianzo, a 26 de xaneiro de 2018 O alcalde Manuel Antelo Pazos
01/02/2018 | Administración LocalMunicipal
Ferrol
Facenda e Patrimonio
Padrón mercados xaneiro 2018

O día 22/01/2018 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de xaneiro do exercicio 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de xaneiro de 2018 O alcalde Asdo.: Jorge Juan Suarez Fernández
01/02/2018 | Administración LocalMunicipal
Carral
Aprobación, exposición pública e posta ao cobramento de padrón auga-sumidoiros-depuración- canon da auga 3º trimestre 2017

D. JOSÉ LUIS FERNÁNDEZ MOURIÑO, Alcalde do Moi Leal e Excelentísimo Concello de Carral, á vista das competencias atribuídas pola lexislación sobre Réxime Local, Tendo en conta que o servizo de augas e sumidoiros está delegado na empresa Municipal de Augas da Coruña, S. A. (EMALCSA) por convenio asinado o 3 de marzo de 2005, prorrogado automáticamente, Tendo en conta a necesidade de prestar aprobación ó Padrón Auga- Sumidoiros- Depuración do trimestre 3º/ 2017 (xullo, agosto e setembro). Logo de ver a necesidade de expor ao público o Padrón municipal de Auga- Sumidoiros do trimestre 3º/ 2017, Mediante decreto desta Alcaldía do 29 de xaneiro de 2018.1.- Aprobar o Padrón de Auga- Sumidoiros do trimestre 3º/ 2017 (xullo, agosto e setembro), co seguinte resumo: 2.- Expoñer ao público o devandito padrón, trala publicación dun anuncio no Boletín Oficial da Provincia da Coruña, nas dependencias municipais, nas oficinas de EMALCSA en Carral (Costa do Pincho 40-42) e na Coruña (Rúa Manuel Murguia s/n- Casa del Auga). As persoas interesadas poderán examinar as liquidacións e presentar reclamacións durante un período de quince días naturais, contados a partir da data de inicio do cobramento da referida taxa, nas dependencias sinaladas e no teléfono de Atención ao Cliente ( 981.24.23.22). 3.-Dispoñer o cobramento das cotas derivadas do devandito padrón por un período voluntario de 2 meses que comezará o día 12 de febreiro de 2018 e abranguerá até o 18 de abril de 2018 (ambos incluídos), coas seguintes modalidades:. O sistema de domiciliación bancaria, segundo os datos facilitados polos suxeitos pasivos que obran nesta Administración e que foron entregados a EMALCSA, S. A. Por razóns de eficacia administrativa e co fin de evitarlles desprazamentos e esperas innecesarias ás persoas contribuíntes, este sistema será considerado coma preferente. Os recibos domiciliados serán remitidos ás correspondentes contas bancarias a partires do día 12 de febreiro de 2018. - Nas dependencias de EMALCSA en Carral ou na Coruña ou no número de conta que EMALCSA habilitou ao efecto: ABANCA IBAN ES63 2080 0002 6130 4000 1747. A recadación en período voluntario terá lugar entre o 12 de febreiro de 2018 e abranguerá até o 12 de abril de 2018, ambos incluídos, comezando a partir desta data a recadación en período executivo. Para os efectos de lograr unha maior eficacia na prestación destes servizos prégase a todas as persoas usuarias que, en caso de detectaren algunha anomalía ou erro nos seus datos identificativos de titularidade, enderezo ou conta corrente, se poñan en contacto con EMALCSA á fin de que se poida proceder á rectificación dela.3.- Comunicar este decreto a EMALCSA Carral, 29 de xaneiro de 2018. O ALCALDE José Luis Fernández Mouriño
01/02/2018 | Administración LocalMunicipal
Mugardos
Exposición ao público do expediente de modificación de créditos MC 02/2018

O Pleno do Concello en sesión ordinaria de data 26 de xaneiro de 2018 aprobou inicialmente o expediente de modificación de créditos MC 02/2018, de créditos extraordinarios e suplementos de créditos, financiados con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 29 de xaneiro de 2018. A alcaldesa María del Pilar Díaz Otero.
01/02/2018 | Administración LocalMunicipal
Mugardos
Exposición ao público da modificación das bases de execución do orzamento xeral

O Pleno do Concello en sesión ordinaria de data 26 de xaneiro de 2018 aprobou inicialmente o expediente de modificación das Bases de Execución do Orzamento Xeral (Base nº69, apartado 11). De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse o texto de dita modificación no BOP e no taboleiro de anuncios do Concello. Mugardos, 29 de xaneiro de 2018. A alcaldesa María del Pilar Díaz Otero.
01/02/2018 | Administración LocalMunicipal
Ferrol
Facenda e Patrimonio
Padrón venda ambulante (4º trimestre 2017)

O día 24/01/2018 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ó 4º trimestre do exercicio 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jorge Juan Suárez Fernández
01/02/2018 | Administración LocalMunicipal
Boimorto
Aprobación inicial do Orzamento municipal anualidade 2018

Aprobado inicialmente polo Pleno da Corporación na sesión extraordinaria celebrada con data do 31 de xaneiro de 2018, o Orzamento Municipal para o exercicio económico do ano 2018, a plantilla de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais e disposicións concordantes, expónse ó público na Secretaría deste Concello, polo prazo de 15 días hábiles - que empezará a contar dende o seguinte ó de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o Orzamento entenderase aprobado definitivamente. O que se fai público para xeral coñecemento. Boimorto, 31 de xaneiro de 2018 A Alcaldesa: Asdo.-Mª Jesús Novo Gómez
01/02/2018 | Administración LocalMunicipal
Ames
Aprobación inicial da cuarta modificación puntual da relación de postos de traballo (RPT) do Concello de Ames

ANUNCIO Aprobación inicial da cuarta modificación puntual da relación de postos de traballo (RPT) do Concello de Ames En sesión plenaria de 25 de xaneiro de 2018 prestouse aprobación inicial á cuarta modificación puntual da relación de postos de traballo (RPT) do Concello de Ames. En cumprimento do acordo plenario de 25 de xaneiro, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 20 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial da cuarta modificación puntual da relación de postos de traballo (RPT) do Concello de Ames quedará elevado a definitivo de forma automática. Ames, 26 de xaneiro de 2018. O alcalde José M. Miñones Conde
01/02/2018 | Administración LocalMunicipal
Mugardos
Padrón escolas municipais, culturais e deportivas, novembro 2017

As resolucións da Alcaldía núm.88/24.01.2018 e núm. aprobou o padrón fiscal correspondente ao mes de novembro do exercizo 2017 das escolas municipais culturais e deportivas. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 26 de xaneiro de 2018 A alcaldesa Mª del Pilar Díaz Otero
01/02/2018 | Administración LocalMunicipal
Ames
Aprobación definitiva da modificación do artigo 14 do Regulamento do servizo municipal de abastecemento de auga potable, saneamento e depuración do Concello de Ames

ANUNCIO Aprobación definitiva da modificación do artigo 14 do Regulamento do servizo municipal de abastecemento de auga potable, saneamento e depuración do Concello de Ames En sesión plenaria celebrada o 30 de novembro de 2017 prestouse aprobación inicial á modificación do artigo 14 do Regulamento do servizo municipal de abastecemento de auga potable, saneamento e depuración do Concello de Ames. Dito acordo de aprobación inicial foi sometido a exposición pública por prazo de 30 días hábiles, no Boletín Oficial da Provincia núm.234, de 12 de decembro de 2017, e no taboleiro de anuncios da sede electrónica municipal, sen que durante o referido prazo fora presentada ningunha reclamación. De conformidade ao acordo plenario de 30 de novembro de 2017, ao non terse presentado ningunha reclamación durante o prazo de exposición pública, o acordo de aprobación inicial quedou elevado a definitivo de forma automática. En cumprimento do previsto no artigo 70.2 da Lei 7/1985, de 2 de abril, reguladora das bases do réxime local, faise pública á citada modificación, que queda aprobada definitivamente. Art.14.–TITULARIDADE DO CONTRATO DA SUBMINISTRACIÓN DE AUGA E O SEU CAMBIO.14.1.–A persoa contratante da subministración de auga será a titular do terreo, local, vivenda ou industria á que se lle preste o servizo ou quen lle represente legalmente.14.2.–Nos casos de cambio de titularidade do terreo, local, vivenda ou industria abastecidos, os interesados deberán comunicar á entidade subministradora o cambio de titularidade no prazo máximo de un mes dende que o mesmo se tiña producido. A falta de comunicación implicará a asunción por parte do anterior e do novo propietario, con carácter solidario, das débedas derivadas polo subministro tanto anteriores coma posteriores ao cambio de titularidade e ata o momento de realizarse a indicada comunicación.14.3.–Non poderá ser abonado da subministración de agua que, se o fose con anterioridade doutro terreo, local, vivenda ou industria, fose penalizado coa suspensión de subministración ou resolución do contrato por falta de pagamento ou medida regulamentaria, non ser que satisfaga integramente as súas anteriores obrigas, coas recargas, xuros e gastos a que houbese lugar.14.4.–Toda acometida destinarase exclusivamente aos usos para os que fora solicitada e concedida. O abonado deberá comunicarlle previamente á prestadora do servizo calquera modificación e solicitar á súa aprobación e a formalización dun novo contrato no se que inclúan as circunstancias modificadas.14.5.–Nos casos en que o solicitante dos servizos sexa unha comunidade de propietarios, só poderá contratalo seu representante legal, debidamente acreditado.14.6.–Nos casos en que se soliciten os servizos para execución de obras, o contratante deberá ser o promotor da obra. Ames, 29 de xaneiro de 2018. O alcalde José M. Miñones Conde
19/02/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de febreiro de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Val do Dubra (expediente IN407A 2015/12-1)

Acordo do 12 de febreiro de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Val do Dubra (expediente IN407A 2015/12-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 3 de abril de 2018, a partir das 11.00 horas, para que o pagador da entidade beneficiaria Unión Fenosa Distribución, S. A., proceda nas oficinas da casa consistorial do concello de Val do Dubra, ao pagamento do prezo xusto e xuros, por expropiación e imposición de servidumes de paso da instalación eléctrica denominada enlace LMT NEG-807 - LMT NEG-803, no concello de Val do Dubra (expediente IN407A 2015/12-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 12 de febreiro de 2018. Isidoro Martínez Arca Xefe territorial da Coruña
19/02/2018 | Administración LocalMunicipal
Betanzos
Licitación do proxecto de obra “Acondicionamento e pavimentación de vías públicas nas parroquias de Tiobre, Bravio, Pontellas, Viñas, Requián e Piadela”

ANUNCIO A Xunta de Goberno Local, na sesión celebrada o día 08/02/2018, aprobou o expediente de contratación do proxecto: “acondicionamento e pavimentación de vías públicas nas parroquias de Tiobre, Bravio, Pontellas, Viñas, Requián e Piadela” conforme os seguintes datos: 1. Entidade adxudicadora. Datos xerais e datos para a obtención da información: a) Organismo: Concello de Betanzos. b) Dependencia que tramita o expediente: Secretaría. c) Obtención de documentación e información: 1) Dependencia: Contratación.2) Domicilio: Praza de Galicia, n.º 1 3) Localidade e código postal: Betanzos, 15300 4) Teléfono 981776525 5) Fax 981776529 6) Correo electrónico: contratacion@netanzos. net 7) Enderezo de Internet do perfil do contratante: www.betanzos.net (perfil do contratista). 2. Obxecto do contrato. a) Tipo: obras. b) Descrición: acondicionamento e pavimentación de vías públicas nas parroquias de Tiobre, Bravio, Pontellas, Viñas, Requián e Piadela. c) Lugar: termo municipal de Betanzos. e) Prazo de execución: tres meses.3. Tramitación e procedemento. a) Tramitación: ordinaria. b) Procedemento: aberto. c) Poxa electrónica: non. d) Admision de variantes: non. e) Criterios de adxudicación: único factor (prezo). 4. Valor estimado do contrato: 132.208,97 €, máis 27.763,88 de IVE.5. Garantías esixidas. Garantía definitiva: 5% do importe de adxudicación, sen IVE.6. Requisitos específicos do contratista. a) Clasificación: non. b) Solvencia económica e financeira e técnica e profesional: si. c) Outros requisitos específicos: non.7. Presentación de ofertas e apertura de ofertas. a) Data límite de presentación: 26 días naturais dende a publicación do anuncio no BOP. Se o último día fose inhábil ou festivo, o último día será o día hábil seguinte. b) Apertura de ofertas: 3.º día hábil seguinte.8. Gastos de publicidade: a cargo do contratista.9. Mesa de contratación: si, publicarase a súa composición no perfil do contratante. Betanzos, 12 de febreiro de 2018. O alcalde José Ramón García Vázquez
19/02/2018 | Administración LocalMunicipal
As Pontes de García Rodríguez
Secretaría
Anuncio de licitación do servizo de telefonía no Concello das Pontes de García Rodríguez

1. Entidade adxudicadora. a) Organismo: Concello das Pontes de García Rodríguez. b) Dependencia que tramita o expediente: Servizo de Contratación. c) Número de expediente: 2017/C004/000001.2. Obxecto do contrato: Servizo de telefonía no Concello das Pontes de García Rodríguez.3. Prazo de execución: dous anos, prorrogables expresamente até un máximo de catro anos, de acordo coa cláusula 4 do PCAP.4. Tramitación e procedemento de adxudicación. a) Tramitación: ordinaria. b) Procedemento: aberto, con diversos criterios de valoración.5. Orzamento de licitación: 164 000 €, IVE incluído.5 bis. Valor estimado: 135 537,20 €. 6. Garantía provisional: non se esixe.7. Garantía definitiva: 5% do orzamento base de licitación, IVE excluído, referido a dúas anualidades.8. Requisitos específicos do contratista: cláusula 10 apartado c) A) J) do PCAP.8 bis. Clasificación: non se esixe. Os licitadores poderán acreditar a súa solvencia indistintamente mediante a súa clasificación no Grupo V. Subgrupo 4 (Servizos de Telecomunicacións). Categoría 2 (categoría disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na cláusula 10 c) D). 9. Presentación das ofertas ou das solicitudes de participación. a) Lugar de presentación das ofertas: Rexistro Xeral do Concello das Pontes de García Rodríguez (Parque municipal, s/n); nas representacións diplomáticas u oficinas consulares de España no estranxeiro; nas oficinas en materia de rexistros ou en calquera outro que establezan as disposicións vixentes; e nas oficinas de correos, segundo o disposto no prego. b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do último anuncio no BOP ou DOG. c) Presentarase en tres sobres pechados:  Sobre A, subtitulado “Documentación administrativa”: conterá a documentación esixida na cláusula 8.3 do prego de cláusulas administrativas, en soporte electrónico (CD, pen drive.).  Sobre B, subtitulado “Criterios susceptibles dun xuízo de valoración. Oferta técnica” (formato dixital con sinatura electrónica).  Sobre C, subtitulado “Criterios de valoración automática”: conterá a proposición, e, no seu caso, a mellora que oferte o licitador de acordo co previsto no prego, en formato dixital (CD, pen drive.), axustada ao modelo que figura na cláusula 8 do PCAP.10. Información: www.contratacion@aspontes.org. Teléfono 981453116. Dirección de Internet do perfil do contratante.http://www.contratosdegalicia. gal/resultado. jsp? N=177069 11. Gastos de anuncios: os gastos correspondentes aos anuncios da licitación serán por conta do adxudicatario. As Pontes de Ramzan Gigel Madrero Carvalhais, 14 de febreiro de 2018. O concelleiro delegado de Réxime Interno e Recursos Humanos José Alén Álvarez
19/02/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Acordo da Xunta de Goberno do 02/02/2018, polo que se aproba a segunda modificación das Bases reguladoras das convocatorias de subvencións dirixidas a entidades privadas, da Deputación Provincial da Coruña, ano 2017

Segunda modificación das Bases reguladoras das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2017 Na sesión celebrada o día 2 de febreiro de 2018, a Xunta de Goberno acordou aprobar a segunda modificación das Bases reguladoras das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2017, para engadir o seguinte parágrafo na base 3: Base 3.–Obxecto. No caso dos programas de subvencións para investimentos que non tiveran notificada a resolución de concesión definitiva antes do 7 de decembro de 2017, e cuxo importe concedido sexa de 50.000,00 € ou máis, poderán incluírse na declaración de gastos xustificantes con data límite do 30 de setembro de 2018, prorrogándose o prazo de achega da xustificación ata o 31 de outubro de 2018. A Coruña, 6 de febreiro de 2018. O presidente, O secretario Valentín González Formoso José Luis Almau Supervía
19/02/2018 | Administración LocalMunicipal
Cariño
Piscina xaneiro 2018

ANUNCIO DE COBRAMENTO No Decreto da Alcaldía 81/2018, de data 13 de febreiro de 2018, aprobáronse os padróns fiscais de contribuíntes que deseguido se relacionan: – Taxa por prestación do servizo público das instalacións da piscina municipal de Cariño, corespondente ó mes de xaneiro de 2018. Prazo de ingreso: o prazo de ingreso en período voluntario será dende o día 14 de febreiro de 2018 ata o 13 de abril de 2018, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prexuízo de interpoñer calquera outro recurso que se estime pertinente. Cariño, 14 de febreiro de 2018. O alcalde José Miguel Alonso Pumar